તા. ૨૮.૦૭.૨૦૧૭ને સાંજે ૬ વાગ્યા સુધી વડગામ પંથકમાં મોસમનો કુલ વરસાદ ૧૧૬૦ મી.મી. (૪૬ ઇંચ) નોંધાયો. છેલ્લા બે દિવસની ધોધમાર માંથી શ્રાવણીયો વરસાદ વરસે છે. પંથકમાં નુકશાનનું પ્રમાણ જિલ્લાની પશ્વિમ વિસ્તારની તુલનાએ નજીવુ છે. કાચા મકાનો ધારાશયી થયા છે. તકલાદી રસ્તાઓનું ધોવાણ થયુ છે. નિચાણવાળા વિસ્તારોમાં ઠેર ઠેર પાણી ભરાવાથી લોકોને મુશ્કેલીઓનો સામનો કરવો પડ્યો છે. થોડાક પશુઓ મોતને ભેટ્યા છે. ખેતીની જમીનો કામચલાઉ તળાવ બની ગઈ છે. પાક નિષ્ફળ ગયો છે.વડગામ પંથક્માં વરસાદી પાણીના નિકાલની સમસ્યા માનવસર્જિત વધુ જોવા મળી રહી છે. આડેધડ થઈ રહેલા બાંધકામો, અવ્યવસ્થિત રસ્તાઓ , કાયમી ઘર કરી ગયેલી અનિયંત્રિત ટ્રાફિક સમસ્યા અને ગંદકી પાણીને કિચડનું સ્વરૂપ આપી રહી છે.